ऑस्ट्रेलिया में काला का प्रदर्शन जबरदस्त रहा है l वहां से फिल्म को दो करोड़ 10 लाख रूपये का कलेक्शन मिला है जबकि रजनीकांत के सबसे कमाऊ सर्किट अमेरिका से फिल्म ने 13 करोड़ की कमाई की है l पांच दिनों में ओवरसीज से फिल्म को 44 करोड़ रूपये का कलेक्शन मिला है l बता दें कि कि रजनीकांत की पिछली फिल्म कबाली ने दुनिया भर से 225 करोड़ रूपये का कलेक्शन किया था l रजनीकांत की काला (काला करिकालन) भारत और दुनिया के 19 देशों में रिलीज़ हुई। तमिल में काला को ‘इरुमभाई थिराई’ नाम से रिलीज़ किया गया है। अब ये फिल्म कर्नाटक में शुक्रवार को रिलीज़ की गई है। फिल्म गुरुवार को कर्नाटक में रिलीज़ नहीं की गई थी क्योंकि रजनीकांत के कावेरी मुद्दे पर दिए गए एक बयान के कारण कर्नाटक में सिनेमाघर मालिक फिल्म को रिलीज़ करने को तैयार नहीं थे। पा रंजीत के निर्देशन में बनी काला, तमिल की ओरिजनल फिल्म है जिसे तेलुगु, मलयालम और हिंदी में भी रिलीज़ किया गया। फिल्म को रजनीकांत के दामाद धनुष ने प्रोड्यूस किया है।